ระเบียบการท่าเรือแห่งประเทศไทยระเบียบการท่าเรือแห่งประเทศไทยว่าด้วยการดำเนินการเกี่ยวกับสินค้าขาออกหรือตู้บรรจุสินค้าขาออกที่นำเข้าเขตศุลกากรท่าเรือกรุงเทพและยังคงตกค้างอยู่ในท่าเรือกรุงเทพพ.ศ. ๒๕๖๐[๑] โดยที่เป็นการสมควรให้มีการกำหนดวิธีดำเนินการเกี่ยวกับสินค้าหรือตู้บรรจุสินค้าขาออกที่ได้นำเข้าเขตศุลกากรท่าเรือกรุงเทพแต่ไม่สามารถดำเนินการบรรทุกลงเรือและยังคงตกค้างอยู่ในเขตศุลกากรท่าเรือกรุงเทพให้เป็นไปด้วยความเรียบร้อยและเหมาะสม อาศัยอำนาจตามความในมาตรา ๙(๓) (๔) มาตรา ๒๔ มาตรา ๒๙ วรรคแรก (๑) และวรรคสอง แห่งพระราชบัญญัติการท่าเรือแห่งประเทศไทยพ.ศ. ๒๔๙๔ผู้อำนวยการการท่าเรือแห่งประเทศไทยซึ่งได้รับมอบอำนาจจากคณะกรรมการการท่าเรือแห่งประเทศไทยจึงให้วางระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบการท่าเรือแห่งประเทศไทยว่าด้วยการดำเนินการเกี่ยวกับสินค้าขาออกหรือตู้บรรจุสินค้าขาออกที่นำเข้าเขตศุลกากรท่าเรือกรุงเทพและยังคงตกค้างอยู่ในท่าเรือกรุงเทพ พ.ศ. ๒๕๖๐ข้อ๒ ให้ใช้ระเบียบนี้ตั้งแต่วันที่ ๑๕มกราคม ๒๕๖๑ เป็นต้นไปข้อ๓ ในระเบียบนี้กทท. หมายความว่า การท่าเรือแห่งประเทศไทยคณะกรรมการ หมายความว่า คณะกรรมการขายทอดตลาดสินค้าขาออกของการท่าเรือแห่งประเทศไทยสินค้า หมายความว่า สัตว์ พืชหรือสิ่งของทุกชนิดที่แลกเปลี่ยน ซื้อ ขาย ให้ หรือถือกรรมสิทธิ์ได้ตามกฎหมายและให้หมายรวมถึงของใช้ส่วนตัวของบุคคล หรือนิติบุคคลที่ส่งออกใบขนสินค้า หมายความว่า ใบหรือเอกสารอิเล็กทรอนิกส์ที่แสดงรายการต่อไปนี้คือ ชนิด คุณภาพ ปริมาณ น้ำหนัก ราคาศุลกากรและรายการอื่น ๆตามแต่อธิบดีกรมศุลกากรกำหนดและให้ลงนามรับรองในใบขนสินค้าหรือใช้วิธีใดตามที่อธิบดีกรมศุลกากรกำหนดเพื่อรับรองใบขนสินค้าว่าข้อความที่ได้แสดงไว้เป็นความสัตย์จริงข้อ๔ คณะกรรมการ ประกอบด้วย๔.๑ ผู้อำนวยการสำนักบริหารการเงิน ประธานกรรมการ๔.๒ ผู้อำนวยการกองพัสดุ กรรมการ๔.๓ ผู้อำนวยการกองปฏิบัติการสินค้า ๓ กรรมการ๔.๔ ผู้อำนวยการกองท่าบริการตู้สินค้า ๑ กรรมการ๔.๕ ผู้อำนวยการกองท่าบริการตู้สินค้า ๒ กรรมการ๔.๖ หัวหน้าแผนกคดี กรรมการ๔.๗ หัวหน้าแผนกงบทำการงานปฏิบัติการ กรรมการ๔.๘ หัวหน้าแผนกคลังสินค้าตกค้าง กรรมการและเลขานุการข้อ๕ให้หน่วยงานที่ควบคุมดูแลเก็บรักษาสินค้าขาออกหรือตู้สินค้าที่บรรจุสินค้าขาออกของท่าเรือกรุงเทพตรวจสอบใบขนสินค้าที่ผ่านเข้าเขตศุลกากรท่าเรือกรุงเทพหากพบว่ามีสินค้าหรือตู้สินค้าที่ยังมิได้นำออกจากท่าเรือกรุงเทพ ภายใน ๓๐ วันนับแต่วันที่นำผ่านเข้าเขตศุลกากรท่าเรือกรุงเทพให้หน่วยงานนั้นจัดทำหนังสือสอบถามสำนักงานศุลกากรท่าเรือกรุงเทพว่าสินค้าหรือตู้สินค้าดังกล่าวมีภาระผูกพันกับกรมศุลกากรหรือไม่ข้อ๖กรณีที่กรมศุลกากรแจ้งว่าสินค้าดังกล่าว มีภาระผูกพันกับกรมศุลกากรให้หน่วยงานที่ควบคุมดูแลเก็บรักษาสินค้าหรือตู้สินค้าดังกล่าวจัดทำหนังสือแจ้งเจ้าของตู้สินค้า หรือตัวแทนหรือผู้ประกอบการบรรจุตู้สินค้า (FREIGHT FORWARDER) เพื่อประสานงานแจ้งเจ้าของสินค้าให้มาดำเนินพิธีการศุลกากรเพื่อส่งออกหรือเพื่อตรวจรับกลับคืนสินค้าหรือตู้บรรจุสินค้า ออกนอกเขตท่าเรือกรุงเทพข้อ ๗กรณีที่กรมศุลกากรแจ้งว่าสินค้าดังกล่าวไม่มีภาระผูกพันกับกรมศุลกากรให้หน่วยงานที่ควบคุมดูแลเก็บรักษาสินค้าหรือตู้สินค้าดังกล่าว ดำเนินการดังต่อไปนี้๗.๑จัดทำหนังสือแจ้งเตือนไปยังเจ้าของสินค้า ตามแบบที่ กทท. กำหนด แนบท้ายระเบียบนี้โดยทางไปรษณีย์ลงทะเบียนตอบรับ เพื่อให้มาดำเนินการชำระค่าภาระและนำสินค้าออกไปจากเขตศุลกากรท่าเรือกรุงเทพ ภายใน ๗ วันนับแต่วันที่ได้รับหนังสือฉบับนี้ ในกรณีที่ไม่มีผู้รับไม่ว่าด้วยเหตุใด ๆให้ดำเนินการปิดประกาศหนังสือดังกล่าว ณหน่วยงานที่ควบคุมดูแลเก็บรักษาสินค้าหรือตู้สินค้าดังกล่าว เป็นระยะเวลา ๑๕ วัน๗.๒เมื่อครบกำหนดตามข้อ ๗.๑ แล้วหากเจ้าของสินค้าไม่มานำสินค้าออกไปจากเขตศุลกากรท่าเรือกรุงเทพ ให้จัดทำหนังสือแจ้งไปยังเจ้าของตู้สินค้าหรือตัวแทนตามแบบที่ กทท. กำหนดแนบท้ายระเบียบนี้ โดยทางไปรษณีย์ลงทะเบียนตอบรับเพื่อทราบจำนวนค่าภาระคงค้างและให้นำสินค้าหรือตู้สินค้าออกไปจากเขตศุลกากรท่าเรือกรุงเทพภายใน ๗ วัน นับแต่วันที่ได้รับหนังสือฉบับนี้ และแจ้งให้ทราบว่าหากไม่มาดำเนินการดังกล่าวกทท. จะดำเนินการขายทอดตลาดสินค้าและตู้สินค้าดังกล่าวพร้อมปิดประกาศหนังสือดังกล่าวไว้ ณหน่วยงานที่เก็บรักษาสินค้าหรือตู้สินค้าดังกล่าว เป็นระยะเวลา ๑๕ วัน๗.๓เมื่อครบกำหนดตามข้อ ๗.๒ แล้ว หากเจ้าของสินค้าหรือตู้สินค้า ยังไม่มาชำระค่าภาระและนำสินค้าหรือตู้สินค้าออกจากเขตศุลกากรท่าเรือกรุงเทพให้คณะกรรมการดำเนินการขายทอดตลาดสินค้าและตู้สินค้าดังกล่าวโดยนำเงินที่ได้จากการขายทอดตลาดมาชำระค่าภาระให้กับ กทท.หากมีเงินเหลือจะคืนให้กับเจ้าของสินค้าหรือตู้สินค้า ภายในระยะเวลา ๓๐ วัน นับจากวันที่กทท. มีหนังสือแจ้งให้ทราบว่ามีเงินเหลือคืนข้อ๘เมื่อมีผู้ประมูลสินค้าที่ขายทอดตลาดได้ให้ผู้ประมูลได้ทำหนังสือยินยอมตามแบบที่ กทท. กำหนด แนบท้ายระเบียบนี้โดยมีเงื่อนไขดังนี้๘.๑ชำระเงินค่าสินค้าให้ครบถ้วนตามราคาที่ประมูลได้บวกภาษีมูลค่าเพิ่มเป็นเงินสดโดยทันทีหากราคาที่ประมูลได้สูงเกินกว่า ๑๐๐,๐๐๐ บาท (หนึ่งแสนบาทถ้วน)และผู้ประมูลได้ ยังไม่พร้อมจะชำระเงินทั้งหมดในทันทีผู้ประมูลจะต้องวางเงินสดมัดจำไม่น้อยกว่า ๒๕% ของราคาที่ประมูลได้ทันทีและต้องชำระส่วนที่เหลือทั้งหมด ในวันถัดไปที่เปิดทำการ ณ กองจัดการการเงิน สำนักบริหารการเงินฝ่ายการเงินและบัญชี๘.๒กรณีผู้ประมูลได้ไม่มาชำระส่วนที่เหลือภายในกำหนด กทท.จะยึดเงินมัดจำและจะนำสินค้าออกขายทอดตลาดและหากขายทอดตลาดสินค้าได้เงินน้อยกว่าเงินส่วนที่ผู้ประมูลได้ค้างชำระรวมกับค่าใช้จ่ายในการขายทอดตลาดผู้ประมูลได้ครั้งแรกจะต้องรับผิดชอบชดใช้ส่วนต่างให้กับ กทท.๘.๓ผู้ประมูลได้ต้องนำสินค้าที่ประมูลได้ออกไปจากท่าเรือกรุงเทพ ภายในกำหนดเวลา ๓วันทำการ นับตั้งแต่วันที่ได้ชำระเงินค่าสินค้านั้นครบถ้วนแล้วถ้าผู้ประมูลได้ไม่นำสินค้าที่ประมูลได้ออกไปภายในกำหนดเวลาดังกล่าว กทท.จะเรียกเก็บค่าฝากเก็บสินค้านั้นตามอัตราค่าภาระฝากเก็บสินค้าที่กำหนดไว้๘.๔เมื่อครบกำหนด ๑๕ วันนับตั้งแต่วันที่ผู้ประมูลได้ชำระค่าสินค้านั้นครบถ้วนแล้วหากผู้ประมูลได้ไม่นำสินค้าที่ประมูลได้ออกไปจากท่าเรือกรุงเทพ กทท.มีสิทธินำสินค้านั้นออกขายทอดตลาดโดยให้คณะกรรมการดำเนินการนำสินค้านั้นออกขายทอดตลาดเพื่อหักเงินที่ขายได้เป็นค่าฝากสินค้า และค่าใช้จ่ายในการขายทอดตลาดไว้ให้ครบถ้วนหากมีเงินเหลือจะคืนให้กับผู้ประมูลได้ภายในระยะเวลา ๓๐ วัน นับจากวันที่ กทท.มีหนังสือแจ้งให้ทราบว่ามีเงินเหลือคืน๘.๕ กรณีที่ผู้ประมูลได้มาขอรับสินค้าเมื่อพ้นกำหนดเวลา ๑๕วันแล้ว และสินค้าอยู่ในระหว่างดำเนินการขายทอดตลาดแต่ยังไม่เสร็จสิ้นให้ผู้ประมูลได้ชำระค่าฝากเก็บสินค้าที่คงค้างและดำเนินการส่งมอบสินค้านั้นให้แก่ผู้ประมูลได้ต่อไปข้อ๙ให้ผู้อำนวยการการท่าเรือแห่งประเทศไทยเป็นผู้รักษาการตามระเบียบนี้และมีอำนาจในการออกคำสั่ง ประกาศ หรือหลักปฏิบัติรวมทั้งเป็นผู้วินิจฉัยชี้ขาดกรณีที่มีปัญหาเกี่ยวกับการดำเนินการตามระเบียบนี้และให้ถือเป็นที่สุดประกาศ ณ วันที่ ๑๓พฤศจิกายน พ.ศ. ๒๕๖๐เรือตรีทรงธรรม จันทประสิทธิ์รองผู้อำนวยการการท่าเรือแห่งประเทศไทยสายวิศวกรรม รักษาการแทนผู้อำนวยการการท่าเรือแห่งประเทศไทย[เอกสารแนบท้าย]๑.หนังสือขอให้มานำสินค้าออกไปจากท่าเรือกรุงเทพ๒.หนังสือขอให้ชำระค่าภาระและนำสินค้าออกไปจากท่าเรือกรุงเทพ๓.หนังสือยินยอมให้ขายสินค้าที่ประมูลได้จากการท่าเรือแห่งประเทศไทย (สำหรับสินค้าขาออกหรือตู้บรรจุสินค้าขาออก) (ทกท. ๐๑.๐๐.๐๑ (๒๗))(ดูข้อมูลจากภาพกฎหมาย)ภวรรณตรี/จัดทำ๑๑ มกราคม ๒๕๖๑พิมพ์มาดา/ตรวจ๑๑ กุมภาพันธ์๒๕๖๑[๑] ราชกิจจานุเบกษาเล่ม ๑๓๕/ตอนที่ ๑ ง/หน้า ๑/๔ มกราคม ๒๕๖๑